recursal/SuperWikiNEXT-32B huggingface dataset:
Ο **Λοφίσκος Τούμπας** είναι ο λόφος που βρίσκεται βορειοδυτικά της περιοχής της Τούμπας, στην Θεσσαλονίκη, απ' όπου και πήρε και το όνομα του, στα όριά με την δημοτική ενότητα της Τριανδρίας και δίπλα από το ομώνυμο ρέμα της. Ο Λοφίσκος Τούμπας αποτελεί αρχαιολογικό χώρο, καθώς οι αρχαιολογικές έρευνες που άρχισαν το 1984 και συνεχίζονται μέχρι και σήμερα αποκάλυψαν ένα αρχαίο κτίριο.

Ο Λοφίσκος Τούμπας είναι η μεγαλύτερη θέση της εποχής του χαλκού στο σημείο αυτό του Θερμαϊκού κόλπου, όπου αργότερα ιδρύθηκε η πόλη της Θεσσαλονίκης και πλαισιονόταν από μικρότερες θέσεις. Ο γήλοφος της Τούμπας έχει σήμερα ύψος 23 μέτρα και εμβαδόν περίπου 30 στρέμματα. Με βάση τη μέχρι σήμερα έρευνα,γνωρίζουμε ότι η αρχαιότερη φάση του οικισμού τοποθετείται στο τέλος της πρώιμης εποχής του χαλκού(περίπου στα 2200 π.Χ), ενώ η θέση εγκαταλείφθηκε οριστικά όταν ιδρύθηκε η πόλη από τον Κάσσανδρο. 

Στην ύστερη εποχή του χαλκού (1400-1100 π.Χ) κατασκευάζονται μεγάλοι αναλημματικοί τοίχοι από πλιθία και πέτρες που περιτρέχουν τον οικισμό. Είχαν ίσως οχυρωματικό προορισμό, αλλά επίσης δημιουργούσαν επίπεδους χώρους στην έντονη κλίση της πλαγιάς και εξασφάλιζαν την πρόσβαση προς τα σπίτια της κορυφής. Αναμφίβολα όμως αντιπροσώπευαν ένα μεγάλο έργο,η κατασκευή του οποίου απαιτούσε την κινητοποίηση ενός μεγάλου αριθμού ανθρώπων. Στην κορυφή του λόφου ο οικισμός ήταν οργανωμένος σε οικοδομικά τετράγωνα που τα χώριζαν στενοί δρόμοι. Το σημαντικότερο συγκρότημα δωματίων παρουσιάζεται σε χωριστή προθήκη. Επίσης, σε ειδική προθήκη παρουσιάζονται τα εργαλεία κάθε είδους. 

Η κοινότητα της Τούμπας διατηρεί κάποιες επαφές με τα δίκτυα ανταλλαγών που κινούνται στο βόρειο Αιγαίο και στο εσωτερικό των Βαλκανίων. Με το τέλος της εποχής στου σιδήρου (1050 π.Χ και μετά) καμία διακοπή δεν είναι ορατή στη ζωή της κοινότητας της Τούμπας. Αντίθετα ο οικισμός μεγαλώνει σημαντικά και επεκτείνεται πλέον και γύρω από την βάση του προϊστορικού πυρήνα. Κατά την ίδια περίοδο,οι επικοινωνίες με τις περιοχές του ανατολικού Αιγαίου ενισχύονται. Η οριστική διακοπή στην άνθιση του οικισμού θα έρθει αρκετούς αιώνες αργότερα, στο τέλος της κλασσικής εποχής, όταν ιδρύεται πιο δυτικά και πάνω στην θάλασσα, η πόλη της Θεσσαλονίκης (324 π.Χ.)

Παραπομπές
----------

Εξωτερικοί σύνδεσμοι
--------------------

* Ανασκαφή Τούμπας Θεσσαλονίκης
Ο **Χριστόδουλος Ξηρός** (Ικαρία 1958) έχει διατελέσει μέλος της τρομοκρατικής Οργάνωσης 17 Νοέμβρη. Συμμετείχε στη δολοφονία πολλών υψηλών στόχων που συνδέονταν με την ελληνική κυβέρνηση καθώς και στελεχών του ΝΑΤΟ και της CIA, συμπεριλαμβανομένων των Νίκου Μομφεράτου, Παναγιώτη Ρουσσέτη, Νίκου Γεωργακόπουλου, Δημήτρη Αγγελόπουλου και του Πλοιάρχου του Πολεμικού Ναυτικού των ΗΠΑ, William Nordeen. Δικάστηκε το 2002 και καταδικάστηκε σε ισόβια κάθειρξη.

Γεννήθηκε το 1958 στην Ικαρία. Πρόκειται για τον μεγαλύτερο γιο της οικογένειας Ξηρού. Εντάχθηκε στην "Οργάνωση 17 Νοέμβρη" (με το συνθηματικό όνομα "Μανώλης") από τον Δημήτρη Κουφοντίνα το 1983 -με τον οποίο ήρθε σε επαφή μέσω του Γιάννη Σερίφη- αφότου είχε μετακομίσει στην Αθήνα. Ο ίδιος στρατολόγησε τον Βασίλη Τζωρτζάτο το 1985 και τον αδερφό του Σάββα Ξηρό το 1986. Μετά την έκρηξη του αυτοσχέδιου μηχανισμού στα χέρια του Σάββα στο λιμάνι του Πειραιά στις 29/06/2002, ήταν ο πρώτος που συνελήφθη για συμμετοχή στην Οργάνωση. Η προσαγωγή του έγινε από τον νοσοκομείο Ευαγγελισμός, όπου βρισκόταν προκειμένου να επισκεφθεί τον τραυματία αδελφό του, για τον οποίο έως εκείνη τη στιγμή υποστήριζε ότι είχε πέσει θύμα πλεκτάνης. Ομολόγησε τη συμμετοχή του στις 17/07/2002. Στις καταθέσεις του περιέγραψε με λεπτομέρειες τον τρόπο δράσης της 17Ν, αναφέρθηκε σε μέλη της Οργάνωσης που γνώριζε και παραδέχθηκε ότι έλαβε μέρος σε σειρά επιθέσεων.

Κατηγορήθηκε για 33 ενέργειες που διέπραξε ως μέλος της 17Ν.

Καταδικάστηκε :
Πρωτόδικη απόφαση: 10 φορές ισόβια και 25 χρόνια κάθειρξη για συμμετοχή σε 8 δολοφονίες, ληστείες, εκρήξεις και συμμετοχή στη 17Ν.
Εφετειακή απόφαση: 6 φορές ισόβια και 25 χρόνια κάθειρξη για συμμετοχή σε 6 δολοφονίες, εκρήξεις, ληστείες και συμμετοχή στην οργάνωση.
Στις 6 Ιανουαρίου 2014 ο Χριστόδουλος Ξηρός κηρύχθηκε καταζητούμενος από την αστυνομία αφού δεν εμφανίστηκε στο αστυνομικό τμήμα όπως όφειλε ύστερα από άδεια που έλαβε την 1η Ιανουαρίου.

Στις 3 Ιανουαρίου 2015, ύστερα από πολύμηνες έρευνες της Αντιτρομοκρατικής Υπηρεσίας, εντοπίστηκε σε ενοικιαζόμενη μονοκατοικία στην Ανάβυσσο και συνελήφθη ύστερα από καταγγελία, ενώ ταυτοχρόνως κατασχέθηκε μεγάλος αριθμός πολεμικού οπλισμού. Η επιχείρηση διήρκεσε συνολικά 2 ημέρες. Χαρακτηριστική ήταν η αλλοίωση των χαρακτηριστικών του. (επιμήκυνση-βαφή μαλλιών στο χρώμα του ξανθού).

Παραπομπές
----------

1. ↑  «Χριστόδουλος Ξηρός, έργα και ημέρες του εκτελεστή της 17Ν από την ομολογία στην καταγγελία των ανακριτών και της δίκης». *Μηχανή του Χρόνου*. 24 Νοεμβρίου 2017. Ανακτήθηκε στις 20 Αυγούστου 2019.
2. ↑  Πώποτας, Δημήτρης (24 Νοεμβρίου 2017). «Που βρίσκονται σήμερα τα μέλη της 17 Νοέμβρη». *Πρώτο Θέμα*. Ανακτήθηκε στις 20 Αυγούστου 2019.
Στις 23 Ιανουαρίου 2011, έπειτα από πολλές αναβολές το 2010, διενεργήθηκαν τελικά οι **προεδρικές εκλογές και οι εκλογές για το Κοινοβούλιο** στη Κεντροαφρικανική Δημοκρατία. Την ημέρα της ψηφοφορίας υπήρξαν παράπονα για καθυστερήσεις στην εκλογική διαδικασία και μεγάλες ουρές στα εκλογικά τμήματα. 
Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

Προεδρικές εκλογές
------------------

Στις προεδρικές εκλογές κατήλθαν 5 συνολικά υποψήφιοι, συμπεριλαμβανομένου του προέδρου Φρανσουά Μποζιζέ και του πρώην πρωθυπουργού Μαρτίν Ζιγκελέ. Όπως αναμενόταν, ο πρόεδρος Μποζιζέ επανεξελέγη με ποσοστό 66% από τον πρώτο γύρο. Παρά τις αντιδράσεις της αντιπολίτευσης, το εκλογικό αποτέλεσμα εγκρίθηκε (αναθεωρώντας προς τα κάτω , 64%, το αποτέλεσμα του Μποζιζέ) από το Συνταγματικό Δικαστήριο στις 12 Φεβρουαρίου 2011.

  


**Πρόεδρος, 23 Ιανουαρίου 2011** | Υποψήφιοι – Κόμματα | Ψήφοι | % |
| --- | --- | --- |
| Φρανσουά Μποζιζέ – Εθνική Συσπείρωση "Kwa Na Kwa" | 607.184 | 66,08 |
| Ανζ-Φελίξ Πατασέ – ανεξάρτητος | 184.716 | 20,10 |
| Μαρτίν Ζιγκελέ – Κίνημα για την Απελευθέρωση του Κεντροαφρικανικού Λαού | 59.370 | 6,46 |
| Εμίλ Γκρος Ραϊμόν Νακομπό – Κεντροαφρικανικός Δημοκρατικός Συναγερμός | 42.591 | 4,64 |
| Ζαν-Ζακ Ντεμαφούτ – Νέα Συμμαχία για Πρόοδο/Λαϊκός Στρατός για την Αποκατάσταση της Δημοκρατίας | 24.980 | 2,72 |
| **Σύνολο (συμμετοχή 54,01%)** | **919.841** | **100,00** |
| **Άκυρα** | 66.189 | 6,71 |
| **Σύνολο ψήφων** | 986.030 |  |
| **Εγγεγραμμένοι** | 1.825.735 |  |
| Πηγή: La Voix |

Βουλευτικές εκλογές
-------------------

Στον πρώτο γύρο των βουλευτικών εκλογών (23 Ιανουαρίου), εξελέγησαν 35 επί συνόλου 105 βουλευτών (26 από την Εθνική Συσπείρωση Kwa Na Kwa, 8 ανεξάρτητοι και 1 από το Κίνημα για την Απελευθέρωση του Λαού της Κεντρικής Αφρικής). Ο δεύτερος γύρος διενεργήθηκε στις 27 Μαρτίου 2011.

  


**Εθνοσυνέλευση, 23 Ιανουαρίου και 27 Μαρτίου 2011** | Κόμματα | Έδρες |
| --- | --- |
| 1ος γύρος | 2ος γύρος | Σύνολο |
| Εθνική Συσπείρωση "Kwa Na Kwa" (*Convergence Nationale "Kwa Na Kwa"*) | 25 | 36 | 61 |
| Ανεξάρτητοι | 8 | 18 | 26 |
| Προεδρική Πλειοψηφία (*Majorité Présidentielle*) | 0 | 11 | 11 |
| Κίνημα για την Απελευθέρωση του Λαού της Κεντρικής Αφρικής (*Mouvement pour la Libération du Peuple Centrafricain*) | 1 | 0 | 1 |
| Κεντροαφρικανικός Δημοκρατικός Συναγερμός (*Rassemblement Démocratique Centrafricain*) | 0 | 1 | 1 |
| Σύνολο (συμμετοχή %) | **34** | **66** | **100** |
| Πηγη: Διεθνής Κοινοβουλευτική Ένωση |

Παραπομπές
----------

1. ↑  Al Jazeera, Central African Republic votes, 23-1-2011.
2. ↑  CIA World Fact Book Αρχειοθετήθηκε 2018-12-24 στο Wayback Machine..
3. ↑  "C. African Republic president declared re-elected", AFP, 12-2-2011.
4. ↑  Rulers.org, ανάκτηση 31-3-2011.
Πιάτο με σουτζουκάκια σμυρναίικα χωρίς συνοδευτικό.
Τα **Σμυρναίικα σουτζουκάκια**  (τουρκικά: İzmir köfte), είναι πιάτο της ελληνικής και τουρκικής κουζίνας.

Προέλευση
---------

Η λέξη σουτζούκ (sucuk ) στα τουρκικά σημαίνει λουκάνικο, συνεπώς σουτζουκάκι είναι το μικρό λουκάνικο. Ονομάστηκε έτσι από το μακρόστενο οβάλ σχήμα, ενώ η συνταγή έχει τις ρίζες της στην Οθωμανική / Τουρκική και την ελληνική κουζίνα. Οι Έλληνες παράλλαξαν τη συνταγή με το να αφαιρέσουν το ιστό του εντέρου με το οποίο ήταν τυλιγμένο το μίγμα που αποτελούσε το σουτζουκάκι. Στην Ελλάδα έγινε γνωστό και πέρασε από τους πρόσφυγες της Μικράς Ασίας και της Κωνσταντινούπολης.

Συνταγή
-------

Τα σουτζουκάκια μαγειρεύονται στη κατσαρόλα, ενώ μπορούν πριν να έχουν τσιγαριστεί ελαφρά, και σερβίρονται με σάλτσα, μέσα στην οποία έχουν μαγειρευτεί ή αφεθεί να μαλακώσουν. Συνοδεύονται συνήθως με πιλάφι, αλλά και με πουρέ, πατάτες ή χωρίς συνοδευτικό. Απαντώνται πολλές παραλλαγές στην συνταγή, αλλά εν γένει τα σταθερά υλικά της παραδοσιακής συνταγής περιέχουν: μοσχαρίσιο κιμά, μαζί με χοιρινό κιμά, ψωμί, αβγά, κρεμμύδι, σκόρδο, και ντομάτα για τη σάλτσα, ενώ στα μπαχαρικά η παραδοσιακή συνταγή περιέχει σίγουρα κύμινο και κανέλα, και από κει και πέρα αλάτι, πιπέρι, μαϊντανό, ενώ μπορεί να περιέχει και λίγο κόκκινο κρασί, ξύδι και ζάχαρη.

Σουτζουκάκια
------------

Στην ελληνική κουζίνα η λέξη σουτζουκάκια αναφέρεται στου ίδιου σχήματος και συνήθως και παρασκευής κεφτεδάκια, τα οποία όμως γίνονται στη σχάρα και δεν συνοδεύονται από σάλτσα. Με αυτόν τον τρόπο είναι γνωστά και ως κεμπάπια, ή απλά, σουτζουκάκια στη σχάρα, και αποτελούν έδεσμα της βόρειας Ελλάδας (κυρίως Θράκη) και δυτικής Μακεδονίας (Φλώρινα). Είναι γνωστά στα βαλκάνια ως ćevapčići και στα τούρκικα ως sucuk köfte. 

Τέλος, υπάρχουν και άλλες παραλλαγές της συνταγής και τρόποι παρασκευής για τα σμυρναίικα και τα σουτζουκάκια εν γένει.

Παραπομπές
----------

1. ↑  απαντάται και με το λανθασμένο **σμυρνέικα**
2. 1 2  The Gift of the Greek: 75 Authentic Recipes for the Mediterranean Diet, Yiota Giannakopoulou, σελ. 52-53
3. 1 2  «Σμυρναίικα σουτζουκάκια: η αυθεντική συνταγή». Αρχειοθετήθηκε από το πρωτότυπο στις 17 Ιουλίου 2018. Ανακτήθηκε στις 13 Ιουλίου 2018.
4. ↑  Σουτζουκάκια Σμυρνέικα
5. ↑  Αφρατα Σουτζουκακια "Σμυρνεικα" με Κιμα Τριων Κρεατων & Πουρε
6. ↑  Σουτζουκάκια Πολίτικα
7. ↑  Κεμπάπια φλωρίνης: ο κλασσικός τοπικός μεζές, με μπούκοβο!
8. ↑  Ćevapčići. Σουτζουκάκια τύπου:"Εδώ είναι Βαλκάνια"
9. ↑  Πικάντικα, σκορδάτα σουτζουκάκια
10. ↑  Σουτζουκάκια φούρνου μερακλήδικα
11. ↑  Το «βρώμικο» του Αριστοτέλη, Καθημερινή, Γαστρονόμος
12. ↑  Σουτζουκάκια χωρίς σάλτσα
13. ↑  Σουτζουκάκια Σμυρνέικα γιαουρτλού με κόκκινη σάλτσα
14. ↑  Ψητά σουτζουκάκια γιαουρτλού , Καθημερινή, Γαστρονόμος
Η **Library Genesis** ή **LibGen** (Βιβλιοθήκη Γένεσις) είναι μια μηχανή αναζήτησης άρθρων και βιβλίων για διάφορα θέματα, η οποία επιτρέπει την ελεύθερη πρόσβαση σε περιεχόμενο, το οποίο κατά τα άλλα απαιτεί πληρωμή ή δεν είναι ψηφιοποιημένο αλλού. Μεταξύ άλλων, παρέχει αρχεία PDF από τη διαδικτυακή πύλη ScienceDirect του Elsevier.

Το 2015, ο δικτυακός τόπος συμμετείχε σε μια νομική διαμάχη, όταν ο Elsevier τον κατηγόρησε ότι προσέφερε πειρατική πρόσβαση σε άρθρα και βιβλία. Το LibGen αναφέρεται ότι είναι εγγεγραμμένο τόσο στη Ρωσία όσο και στο Άμστερνταμ, καθιστώντας ασαφές ποια νομοθεσία ισχύει για την εκδίκαση της υπόθεσης και αν οι εναγόμενοι θα εμφανιστούν σε ακροαματική διαδικασία στις Ηνωμένες Πολιτείες. Το LibGen έχει αποκλειστεί από ορισμένους παρόχους υπηρεσιών διαδικτύου στο Ηνωμένο Βασίλειο, αλλά η φραγή που βασίζεται στο DNS θεωρείται ότι δεν αποτρέπει την πρόσβαση [3]. Στα τέλη Οκτωβρίου του 2015, το Επαρχιακό Δικαστήριο της Νότιας Περιφέρειας της Νέας Υόρκης διέταξε τη LibGen να διακόψει και να αναστείλει τη χρήση του libgen.org, αλλά ο ιστότοπος είναι προσβάσιμος από εναλλακτικές διευθύνσεις.

Από τις 5 Ιουνίου 2018, η βιβλιοθήκη Genesis δηλώνει ότι η βάση δεδομένων της περιέχει περισσότερα από 2,7 εκατομμύρια βιβλία και 58 εκατομμύρια αρχεία επιστημονικών περιοδικών.

Δείτε πίσης
-----------

* Sci-Hub

Σημειώσεις παραπομπές
---------------------

1. ↑  Cabanac, Guillaume (April 2015). «Bibliogifts in LibGen? A study of a text-sharing platform driven by biblioleaks and crowdsourcing». *Journal of the Association for Information Science and Technology* **67** (4): 874–884. doi:10.1002/asi.23445.. Ανακτήθηκε στις 28 November 2015.
2. 1 2  Glance, David. «Elsevier acts against research article pirate sites and claims irreparable harm». Ανακτήθηκε στις 5 Οκτωβρίου 2015.
3. ↑  Mance, Henry; Correspondent, Media (2015-05-26). «Publishers win landmark case against ebook pirates». *Financial Times*. ISSN 0307-1766.. Ανακτήθηκε στις 2015-10-05.
4. ↑  «UK ISPs must block ebook pirate sites (Wired UK)». *Wired UK*. 2015-05-27.. Ανακτήθηκε στις 2017-08-18.
5. ↑  «Court Orders Shutdown of Libgen, Bookfi and Sci-Hub - TorrentFreak». *TorrentFreak*. 2 Νοεμβρίου 2015. Ανακτήθηκε στις 18 Αυγούστου 2017.
6. ↑  Schiermeier, Quirin (2015). «Pirate research-paper sites play hide-and-seek with publishers». *Nature*. doi:10.1038/nature.2015.18876.. Ανακτήθηκε στις 2015-12-06.
7. ↑  «Sci-hub, bookfi and libgen resurface after being shut down». TorrentFreak. 21 Νοεμβρίου 2015. Ανακτήθηκε στις 7 Ιανουαρίου 2016.
8. ↑  «LibGen.pw Home Page». *LibGen.pw*. Library Genesis. Αρχειοθετήθηκε από το πρωτότυπο στις 5 Ιουνίου 2018. Ανακτήθηκε στις 4 Ιουνίου 2018.

Εξωτερικοί σύνδεσμοι
--------------------

* Official website mirror
* Kaveh Waddell: *The Research Pirates of the Dark Web*. The Atlantic, February 9, 2016
Συντεταγμένες: 38°52′20.17″N 23°17′36.42″E﻿ / ﻿38.8722694°N 23.2934500°E﻿ / 38.8722694; 23.2934500

Κύριος καταρράκτης
Οι **καταρράκτες της Δρυμώνας** βρίσκονται στη βόρεια Εύβοια, στο δήμο Μαντουδίου - Λίμνης - Αγίας Άννας, ανάμεσα στην Δρυμώνα και την Κερασιά, στα 620 μέτρα υψόμετρο. Το σημείο είναι κοντά στη Μονή του Οσίου Δαυίδ, 20 χιλιόμετρα από τις Ροβιές και 25 από τη Λίμνη.

Είναι τμήμα του ποταμού Σηπιά, ο οποίος σχηματίζεται στο Ξηρό Όρος και εκβάλλει στο βόρειο Ευβοικό. Δεν διαθέτει σταθερή ροή νερού αλλά κυρίως αποστραγγίζει τα γύρω νερά του Ξηρού Όρους και τους καλοκαιρινούς μήνες συνήθως οι καταρράκτες δεν έχουν καθόλου ροή. Οι καταρράκτες αποτελούνται από ένα δίκτυο ρυακιών και από τρεις καταρράκτες που δημιουργούν δύο μικρές λίμνες. Ο ψηλότερος από αυτούς πέφτει με ορμή από υψόμετρο 15 μέτρων. Η περιοχή έχει διαμορφωθεί, με μικρό δίκτυο μονοπατιών, γέφυρες και παγκάκια.

Η βιοποικιλότητα της περιοχής είναι πολύ πλούσια. Τα πυκνά δάση που την περικλείουν αποτελούνται κυρίως από μαυρόπευκα, βελανιδιές και χαλέπιο πεύκη. Άλλα δέντρα που φυτρώνουν κοντά στους καταρράκτες είναι τα πλατάνια, τα σφενδάμια, οι βελανιδιές, τα αγριόκεδρα και οι φτελιές και πολλά είδη λουλουδιών. Η πανίδα περιλαμβάνει πολλά είδη των δασών και των ορεινών ποταμών, από αρπακτικά όπως φιδαετοί, γερακίνες και πετρίτες και νυχτόβια αρπακτικά όπως μπούφοι και κουκουβάγιες. Η ορνιθοπανίδα συμπληρώνεται με είδη όπως μπεκάτσες, ορτύκια, κούκοι, δρυοκολάπτες και πολλά άλλα. Το υδάτινο σύστημα των καταρρακτών αποτελεί ιδανικό βιότοπο για μικρά ζώα, όπως αμφίβια, ερπετά και έντομα, που ζούνε σε μικρές ορεινές λίμνες και ρυάκια αλλά και θηλαστικά όπως αλεπούδες, νυφίτσες, ασβοί, σκαντζόχοιροι, λαγοί, τυφλοπόντικες και διάφορες νυχτερίδες.

Στους καταρράκτες υπάρχουν πολλά μονοπάτια πεζοπορίας ενώ οργανώνονται και καταβάσεις canyoning.

Παραπομπές
----------

1. ↑  «Οι «άγνωστοι» καταρράκτες της Εύβοιας». *Newsbeast.gr*. 22 Φεβρουαρίου 2018. Ανακτήθηκε στις 16 Μαΐου 2020.
2. ↑  «Φυσικά αξιοθέατα καταρράκτες και τοπία στην Βόρεια Εύβοια». *Βόρεια Εύβοια*. Ανακτήθηκε στις 16 Μαΐου 2020.
3. ↑  «Καταρράκτες Δρυμώνα στην Βόρεια Εύβοια | Eviaportal.gr». *Νέα της Χαλκίδας, Εύβοιας & Στερεάς Ελλάδας - Eviaportal.gr*. 10 Ιανουαρίου 2016. Ανακτήθηκε στις 16 Μαΐου 2020.
4. ↑  «Οι καταρράκτες του Δρυμώνα - Βόρεια Εύβοια». *VORIAEVIA.GR*. Ανακτήθηκε στις 16 Μαΐου 2020.
5. ↑  «Διάφοροι βιότοποι / Καταρράκτες-Δρυμώνα-Ευβοίας, NaturaGraeca». *www.naturagraeca.com*. Ανακτήθηκε στις 16 Μαΐου 2020.
6. ↑  «ΚΑΤΑΡΡΑΚΤΕΣ ΔΡΥΜΩΝΑ». *www.waterfall-hiking.gr*. Αρχειοθετήθηκε από το πρωτότυπο στις 15 Μαΐου 2021. Ανακτήθηκε στις 16 Μαΐου 2020.
Με την ονομασία **Αμβρόσιος ο Βουλευτής** (τέλη 3ου αιώνα μ.Χ.) είναι γνωστός ένας Χριστιανός απολογητής, συγγραφέας μικρής απολογίας για τον Χριστιανισμό, η οποία διασώθηκε μόνο σε συριακή μετάφραση με τον τίτλο «Υπομνήματα». Ο Αμβρόσιος εμφανίζεται σε αυτή ως μέλος ενός συμβουλευτικού σώματος («βουλευτής»). Ο τόπος όπου έζησε και έγραψε είναι άγνωστος, όπως και ο τόπος γεννήσεως και θανάτου του. Καθώς φαίνεται, ήταν πρώην πιστός της αρχαίας ελληνορωμαϊκής θρησκείας, που αλλαξοπίστησε και έγινε Χριστιανός.

Αφορμή για τη συγγραφή της απολογίας του Αμβροσίου έδωσε ο κατατρεγμός του Αμβροσίου από τους συναδέλφους του βουλευτές, που είχαν παραμείνει πιστοί στην αρχαία θρησκεία. Το κείμενό της αποτελείται από 132 στίχους, από τους οποίους οι 57 πρώτοι βασίζονται σε προηγούμενη απολογία του 2ου αιώνα, που έφερε τον τίτλο «Προς Έλληνας» και γράφηκε μάλλον από τον Ιουστίνο. Οι υπόλοιποι 75 στίχοι απλώς συμπληρώνουν το περιεχόμενο των προηγούμενων. Η απολογία σκοπεύει στο να καταδείξει ορισμένες ανήθικες περιστάσεις της ελληνικής μυθολογίας και κυρίως της λατρείας. Είναι βέβαιο ότι τα «Υπομνήματα» γράφηκαν κατά την εποχή διωγμών των Χριστιανών του τέλους του 3ου αιώνα. Από ορισμένους μελετητές ο Αμβρόσιος ο Βουλευτής ταυτίζεται με τον Αμβρόσιο τον Αλεξανδρέα, τον φίλο τού απολογητή Ωριγένη, αλλά η ταύτιση αυτή είναι αβάσιμη, καθώς ο Βουλευτής πρέπει να έζησε αρκετές δεκαετίες αργότερα.

Παραπομπές
----------

1. ↑  Οι «3 Αμβρόσιοι» στο *apologitis.com*

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 713
Συντεταγμένες: 39°56′21″N 32°51′46″E﻿ / ﻿39.93917°N 32.86278°E﻿ / 39.93917; 32.86278

Το **Τζαμί Ασλανχανέ** (τουρκικά: *Arslanhane Camisi*) είναι ένα τζαμί του 13ου αιώνα στην Άγκυρα της Τουρκίας.

Τοποθεσία
---------

Το τζαμί βρίσκεται στην παλιά συνοικία της Άγκυρας, δίπλα στο κάστρο της Άγκυρας. Σε υψόμετρο 947 μέτρων (3107 ποδιών) δεσπόζει στην Άγκυρα (συντεταγμένες 39°56′12″N 32°51′55″E﻿ / ﻿39.93667°N 32.86528°E﻿ / 39.93667; 32.86528).

Ιστορία
-------

Χτισμένο κατά τη διάρκεια της βασιλείας του Μεσούντ Β' του Σουλτανάτου του Ρουμ το 1290, το τζαμί είναι ένα από τα παλαιότερα τζαμιά στην Τουρκία, που εξακολουθεί να υπάρχει. Ο αρχιτέκτονας του ήταν ο Εμπουμπεκίρ Μεχμέτ.  Ανατέθηκε από δύο ηγέτες Αχί που ονομάζονταν Χουσαμεττίν και Χασανεντίν. Ωστόσο, το 1330, επισκευάστηκε από έναν άλλο ηγέτη Αχί, τον Σεραφεττίν, από τον οποίο ονομάστηκε το τζαμί. Μετά από μερικές μικρές επισκευές, το τζαμί αποκαταστάθηκε από τη Γενική Διεύθυνση Ιδρυμάτων κατά την περίοδο 2010-2013.  Αναγνωρίστηκε ως μνημείο παγκόσμιας κληρονομιάς της UNESCO το 2023, από κοινού με τέσσερα άλλα τζαμιά, με τον τίτλο Τζαμιά με ξύλινο υποστυλίο της Μεσαιωνικής Ανατολίας.

Το κτήριο
---------

Το τετράγωνο κτήριο βρίσκεται σε μία περιοχή 400 τετραγωνικών μέτρων (4300 τετραγωνικών ποδιών) και έχει έναν μιναρέ. Η ξύλινη οροφή του στηρίζεται από 24 μεγάλες ξύλινες κολόνες.  Διαθέτει 3 πύλες και 12 παράθυρα.  Το Μιχράμπ είναι διακοσμημένο με πλακάκια Σελτζούκων. Το δομικό υλικό είναι κυρίως σπόλια από παλαιότερα κτήρια.

Ο τάφος του Σεραφεττίν είναι απέναντι από το τζαμί. Υπήρχε ένα άγαλμα λιονταριού, που θάφτηκε στους τοίχους του τζαμιού του Σεραφεττίν. Γι 'αυτό το δημοφιλές όνομα του τζαμιού είναι το Ασλανχανέ, που σημαίνει το σπίτι του λιονταριού.

Εικόνες
-------

* Η πύληΗ πύλη
* Μέσα στο Τζαμί ΑσλανχανέΜέσα στο Τζαμί Ασλανχανέ
* Εσωτερικό μέρος (Τζαμί Ασλανχανέ)Εσωτερικό μέρος (Τζαμί Ασλανχανέ)
* Εσωτερική οροφή (Τζαμί Ασλανχανέ)Εσωτερική οροφή (Τζαμί Ασλανχανέ)
* ΜιχαράμπΜιχαράμπ
* Λεπτομέρεια του Μιχράμπ του τζαμιού Ασλανχανέ της ΆγκυραςΛεπτομέρεια του Μιχράμπ του τζαμιού Ασλανχανέ της Άγκυρας
* Τζαμί ΑσλανχανέΤζαμί Ασλανχανέ

Παραπομπές
----------

1. 1 2  «Aslanhane Ahi Şerafettin Camii, Tarihi Mekanlar ve Eserler» (στα Turkish). filozof.net. Ανακτήθηκε στις 9 Οκτωβρίου 2015. CS1 maint: Μη αναγνωρίσιμη γλώσσα (link)
2. ↑  «Tarihi Aslanhane Camisi ibadete açıldı». *Atatürk Kültür Merkezi*. Αρχειοθετήθηκε από το πρωτότυπο στις 2022-04-19.. Ανακτήθηκε στις 2021-05-08.
3. ↑  «Wooden Hypostyle Mosques of Medieval Anatolia». *UNESCO World Heritage Centre* (στα Αγγλικά). Ανακτήθηκε στις 20 Σεπτεμβρίου 2023.
4. ↑  «Museums in Ankara» (στα Turkish). ankara.com. Αρχειοθετήθηκε από το πρωτότυπο στις 31 Ιανουαρίου 2019. Ανακτήθηκε στις 9 Οκτωβρίου 2015. CS1 maint: Μη αναγνωρίσιμη γλώσσα (link)
5. ↑  «Ankara Mosques in Turkey» (στα Turkish). Mymerhaba.com. Αρχειοθετήθηκε από το πρωτότυπο στις 17 Οκτωβρίου 2015. Ανακτήθηκε στις 9 Οκτωβρίου 2015. CS1 maint: Μη αναγνωρίσιμη γλώσσα (link)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 245768488

 |

 |

|  |  |
| --- | --- |
| 

|  |
| --- |
| * Πύλη:Τουρκία
 |

 |
Το **Melodrama** είναι ο δεύτερος δίσκος της καλλιτέχνιδος από τη Νέα Ζηλανδία, Lorde. Κυκλοφόρησε 16 Ιουνίου 2017 από τις Universal, Lava και Republic Records. Αρκετά διαφορετικό από τη μίνιμαλ πρώτη της κυκλοφορία, Pure Heroine (2013), πρόκειται για μια ποπ και ελέκτροποπ σύνθεση, που συμπεριλαμβάνει ενορχηστρώσεις πιάνο και μαξιμαλιστικούς ηλεκτρονικούς ρυθμούς. Η σύνθεση και παραγωγή του έγινε κυρίως από τη Lorde και τον Jack Antonoff, με συνεισφορά στην παραγωγή από ευρείας φήμης παραγωγούς όπως οι Frank Dukes, Flume, Malay, S1 και Joel Little.

Ο δίσκος, ηχογραφημένος μετά το τέλος της μακροχρόνιας σχέσης της τραγουδίστριας με τον James Lowe το 2015, χαρακτηρίστηκε ελεύθερου θέματος και μια εξερεύνηση της ιδέας της μοναξιάς, μέσα από τη μουσική. Ακολουθεί τον σκελετό ενός πάρτυ στο σπίτι, τα γεγονότα, τις σκέψεις που επακολουθούν. Ωστόσο, οι ρομαντικές σχέσεις αποτελούν ένα επιφανειακό θέμα του δίσκου. Μέσα από τα διάφορα κομμάτια, ακολουθούμε τη Lorde στην πορεία της να αποδεχτεί τον εαυτό της και τη δική της συντροφιά. 

Το **Melodrama** δέχθηκε πολυάριθμες κριτικές, με τις περισσότερες να εστιάζουν στη στιχουργία, την παραγωγή του και στις φωνητικές ικανότητες της τραγουδίστριας. Εμφανίστηκε σε πολλά μουσικά τσαρτ με τις καλύτερες μουσικές επιλογές και το Metacritic το χαρακτήρισε ως το το δεύτερο πιο επιτυχημένο άλμπουμ του 2017 και ως το 31ο πιο διαδεδομένο στην ιστορία της ιστοσελίδας.  Ακόμη, υπήρξε υποψήφιο στα Βραβεία Grammy, στην κατηγορία, δίσκος της χρονιάς, στην 60η διοργάνωση του θεσμού. Από τότε έχει υπάρξει αρκετές φορές στηις λίστες με τα πιο αξιόλογα άλμπουμ της δεκαετίας του.

Η προώθηση του δίσκου έγινε, αρχικά με την κυκλοφορία του single, Green Light, μια μεγάλη εμπορική επιτυχία και ακολούθησαν τα Perfect Places και μια εναλλακτική μίξη του Homemade Dynamite. Με την κυκλοφορία του κατάφερε να κατακτήσει την πρώτη θέση σε αξιόλογες κατατάξεις, όπως αυτή του Billboard 200. Σύντομα, πιστοποιήθηκε ως χρυσή κυκλοφορία στο Ηνωμένο Βασίλειο και τις Η.Π.Α. πλατινένια στην Αυστραλία και τον Καναδά και δύο φορές πλατινένια στη Νέα Ζηλανδία.

Παραπομπές
----------

1. ↑  Hermes, Will· Hermes, Will (16 Ιουνίου 2017). «Review: Lorde's 'Melodrama' Is a Fantastically Intimate Triumph». *Rolling Stone* (στα Αγγλικά). Ανακτήθηκε στις 11 Μαΐου 2020.
2. ↑  «Lorde: Melodrama». *Pitchfork* (στα Αγγλικά). Ανακτήθηκε στις 11 Μαΐου 2020.
3. ↑   *Melodrama by Lorde*, ανακτήθηκε στις 2020-05-11
4. ↑  «Best Albums of the Decade (2010-19)». *Metacritic* (στα Αγγλικά). Αρχειοθετήθηκε από το πρωτότυπο στις 6 Απριλίου 2019. Ανακτήθηκε στις 11 Μαΐου 2020.
5. ↑  «Lorde's "Melodrama" Earns Gold Certification In United States». *Headline Planet* (στα Αγγλικά). 10 Μαΐου 2018. Ανακτήθηκε στις 11 Μαΐου 2020.
Το **Περιφερειακό Πάρκο Δεινοσαύρων** είναι ένα Μνημείο Παγκόσμιας Κληρονομιάς της UNESCO που βρίσκεται δυο ώρες με το αυτοκίνητο ανατολικά του Κάλγκαρι στον Καναδά ; ή 48 χλμ (30 μίλια), περίπου μισή ώρα με το αυτοκίνητο βορειοανατολικά του Μπρουκς.

Το πάρκο βρίσκεται στην κοιλάδα του ποταμού Κόκκινα Ελάφια, που φημίζεται για την εντυπωσιακή τοπογραφία των εκβολών και την αφθονία των απολιθωμάτων δεινοσαύρων. Το πάρκο είναι γνωστό ως μια από τις πλουσιότερες ορυκτές περιοχές δεινοσαύρων στον κόσμο. Πενήντα οκτώ είδη δεινοσαύρων έχουν ανακαλυφθεί στο πάρκο και περισσότερα από 500 δείγματα έχουν αφαιρεθεί και εκτίθενται σε μουσεία σε όλο τον κόσμο. Η διάσημη συλλογή απολιθωμάτων από περίπου 500 είδη ζωής, από μικροσκοπικά σπόρια φτέρης μέχρι μεγάλους σαρκοφάγους δεινοσαύρους, δικαιολογεί την εισαγωγή του στην λίστα με τα Μνημεία Παγκόσμιας Κληρονομιάς της UNESCO το 1979.

Κέντρο Επισκεπτών
-----------------

Το κέντρο επισκεπτών του Περιφερειακού Πάρκου Δεινοσαύρων παρουσιάζει εκθέματα δεινοσαύρων και απολιθώματα αλλά και πληροφορίες για την γεωλογία και την φυσική ιστορία του πάρκου. Υπάρχει ένα θέατρο για προβολή βίντεο, ένα εργαστήριο μελέτης των απολιθωμάτων και ένα κατάστημα δώρων. Τα προγράμματα για το κοινό προσφέρονται το καλοκαίρι.

Το John Ware's Cabin είναι μια αναπαλαιωμένη καμπίνα του 20ου αιώνα που χρησιμοποιήθηκε από τον John Ware, έναν αφροαμερικανό καουμπόι και σημαντική προσωπικότητα στην ιστορία της εκτροφής ζώων στην Αλμπέρτα. Η καμπίνα είναι τοποθετημένη κοντά στο κέντρο επισκεπτών και είναι ανοιχτή σε επιλεγμένες ημέρες και ώρες το καλοκαίρι.

Φωτογραφίες
-----------

* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park
* Dinosaur Provincial ParkDinosaur Provincial Park

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Επαρχιακό Πάρκο Δεινοσαύρων** |

* UNESCO World Heritage

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138849010
* LCCN: sh85038093
* SUDOC: 137546920
* BNF: cb15688995g (data)

 |

 |
Ο **θόλος** ήταν κυκλική αίθουσα, οποία κτίζεται για πρώτη φορά στο ελληνιστικό λουτρό και συνεχίζει να αποτελεί μέρος της λουτρικής αρχιτεκτονικής στις οθωμανικές λουτρικές εγκαταστάσεις.

Η αίθουσα του θόλου χρησιμοποιούνταν κυρίως για ζεστό μπάνιο.
Η ονομασία προέρχεται από τον τρόπο στέγασης και της ημισφαιρικής μορφής της..
Στο κέντρο της θόλου βρίσκεται το οπαίο, ένα στρογγυλό άνοιγμα που εξυπηρετεί τον εξαερισμό του χώρου, την απόληξη του καπνού και την εισαγωγή του φωτός.

Δείτε επίσης
------------

* Βυζαντινά Λουτρά

Παραπομπές
----------

1. ↑  Κουκουλές Φ: *Βυζαντινών Βίος και Πολιτισμός* σελ. 427, τόμος Δ΄, Αθήνα, 1948-55

Βιβλιογραφία
------------

* Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004
* Κουκουλές Φ. *Βυζαντινών Βίος και Πολιτισμός*, τόμος Δ΄, Αθήνα 1948-55
Είναι η πιο ενδεδειγμένη μέθοδος με τα καλύτερα και πιο μακροχρόνια αποτελέσματα, γιατί λευκαίνει σε βάθος και διάρκεια.Η **λεύκανση των δoντιών** στοχεύει στην αλλαγή του χρώματος και της φωτεινότητας των δoντιών. Η χημική λεύκανση είναι μια μέθοδος της οδοντιατρικής επιστήμης που θεωρείται συντηρητική, σχετικά ασφαλής, είναι ανώδυνη και εφαρμόζεται στα δόντια χωρίς να επηρεάζει το σχήμα τους. Η λεύκανση με τη χρήση οδοντόπαστων δεν είναι χημική και η λεύκανση επιτυγχάνεται με την τριβή του δoντιού με σκληρό υλικό σε μορφή σκόνης που βρίσκεται στην οδoντόπαστα και κάνει απόξεση του δoντιού προκαλώντας ενδεχομένως φθορά στο προστατευτικό επίστρωμα του δoντιού και ανάπτυξη ευαισθησίας. Η χημική λεύκανση δεν επιδρά στο σχήμα, διαφοροποιεί όμως ποιοτικά τις εξωτερικές επιστρώσεις του δoντιού.

Χημική λεύκανση
---------------

Η λεύκανση των δoντιών μπορεί να αφορά ζωντανό ή απονευρωμένο δόντι, ενώ η διαδικασία της λεύκανσης μπορεί να πραγματοποιηθεί είτε από τον ίδιο τον ασθενή στο σπίτι, μετά από οδηγίες που του έχουν δοθεί από τον οδοντίατρο, είτε από τον οδοντίατρο στο χώρο του οδοντιατρείου ή συνδυασμός των δύο παραπάνω.

### Χημική λεύκανση στο οδοντιατρείο

Πραγματοποιείται με την χρήση ειδικών διαλυμάτων που περιέχουν υπεροξείδιο του υδρογόνου ή υπεροξείδιο του καρβαμιδίου, τα οποία έχουν την δυνατότητα αφού διεισδύσουν στα δόντια να προκαλέσουν τον αποχρωματισμό των χρωστικών που βρίσκονται μέσα σε αυτά. Με αυτόν τον τρόπο θα πετύχει ο οδοντίατρος την λεύκανση των δοντιών. Η μέση διάρκεια αυτής της μεθόδου είναι μία ώρα.

H διαδικασία λεύκανσης δοντιών στο οδοντιατρείο είναι η εξής:

1. Καταγραφή αρχικού χρώματος
2. Καθαρισμός
3. Τοποθέτηση προστατευτικού υλικού στα ούλα
4. Δημιουργία του προστατευτικού νάρθηκα
5. Εφαρμογή λευκαντικού ζελέ
6. Τοποθέτηση ειδικού λαμπτήρα για την ενεργοποίηση του λευκαντικού παράγοντα
7. Απομάκρυνση του λευκαντικού ζελέ
8. Ξέπλυμα της επιφάνειας
9. Αφαίρεση του προστατευτικού νάρθηκα

### Χημική λεύκανση στo σπίτι

Ο οδοντίατρος κατασκευάζει δυο πλαστικά μασελάκια (δισκάρια) που περιέχουν το υλικό της λεύκανσης, με τα οποία προμηθεύει τον ασθενή, μαζί με τις οδηγίες χρήσης αυτών. Για να έχουμε το επιθυμητό αποτέλεσμα λεύκανσης δοντιών είναι απαραίτητο να χρησιμοποιείται το μασελάκι με το λευκαντικό gel για τουλάχιστον 4 ώρες το πρωί ή το βράδυ για τις επόμενες 10 – 20 μέρες.

Παραπομπές
----------

1. ↑  «Λεύκανση δοντιών». *Elite Dental Implants*. Ανακτήθηκε στις 28 Σεπτεμβρίου 2023.
2. ↑  «Λεύκανση Δοντιών Γλυφάδα | Μασελάκια, Led (Λειζερ) & Τιμές». Ανακτήθηκε στις 27 Δεκεμβρίου 2021.

Πηγές
-----

* Λεύκανση δοντιών, τρόποι λεύκανσης
* Ασφαλεια της Λεύκανσης Αρχειοθετήθηκε 2020-09-18 στο Wayback Machine.
* Λεύκανση δοντιών, μέθοδοι και συχνές ερωτήσεις
* Smile Clinic
* Μαρία Λάλουση Dental Clinic
Ο **Κοσμάς Τσαντσάνογλου** ήταν πρωτοπόρος της ραδιοφωνίας στην Ελλάδα και ο πρώτος τεχνικός ραδιοφωνικού σταθμού. Εργάστηκε στον πρώτο ραδιοφωνικό σταθμό της Ελλάδας, το Ράδιο Τσιγγιρίδη.

Βιογραφία
---------

Γεννημένος σε ένα ελληνικό χωριό της Καππαδοκίας, ο Κοσμάς Τσαντσάνογλου άφησε μόνος του το σπίτι του στην ηλικία των 12 ετών και πήγε στην Αλεξάνδρεια της Αιγύπτου. Εκεί πέρα, σπούδασε και έζησε έως ότου τον ανακάλυψε η αδερφή του και μετακόμισε στη Θεσσαλονίκη.

Ο Κοσμάς Τσαντσάνογλου εργάζονταν ως τεχνικός στο εργαστήριο επισκευής ραδιοφώνων του Κλήμη Έπογλου, προμηθευτή του Ράδιο Τσιγγιρίδη, το πρώτο εργαστήριο του είδους του στη Θεσσαλονίκη. Κατείχε πτυχίο ηλεκτρολογίας, ωστόσο ως ραδιοτεχνίτης ήταν αυτοδίδακτος. Λόγω των γνώσεών του επί της πρακτικής λειτουργίας του ραδιοφώνου, προσελήφθη από το Χρίστο Τσιγγιρίδη το 1929 προκειμένου να τον βοηθήσει στη λειτουργία του πρώτου ραδιοφωνικού σταθμού. Εκεί, ανέλαβε την τεχνική διεύθυνση του σταθμού.

Εκείνη τη χρονιά η Γερμανία είχε αρχίσει να αντικαθιστά τους παλιούς πομπούς μεσαίων κυμάτων με άλλους ισχυρότερους. Ο Χρίστος Τσιγγιρίδης, με την οικονομική ενίσχυση του αδερφού του, Νίκου και βάζοντας υποθήκη το σπίτι του, προέβη στην αγορά του ραδιοφωνικού πομπού της γερμανικής πόλης Μουλάκερ. Του πομπού αυτού ανέλαβε υπεύθυνος ο Κοσμάς Τσαντσάνογλου, μετά την εγκατάστασή του από το Γερμανό μηχανικό Δρ. Χανς Κράουτερ.

Ο τεχνικός Κοσμάς Τσαντσάνογλου παρέμεινε στη θέση του στο ραδιοφωνικό σταθμό μέχρι και την διακοπή της λειτουργίας του, λόγω αναγκαστικής απαλλοτρίωσης, στο τέλος του 1946, οπότε εξαναγκάζεται να θέσει σε λειτουργία τον Αγγλικό στρατιωτικό πομπό MARCONI C-43 250 watt, στην εγκατάσταση βραχέων ΤΤΤ στη Δόξα Τριανδρίας, με τον οποίο εγκαινιάζεται την 1η Μαρτίου 1947 ο κρατικός πλέον Ραδιοφωνικός Σταθμός Θεσσαλονίκης του ΕΙΡ, με στούντιο στο Σπίτι του Στρατιώτη στο στρατιωτικό θέατρο της πόλης. Παρότι είχε δοθεί η υπόσχεση ότι όλοι οι υπάλληλοι του Ράδιο Τσιγγιρίδη θα προσλαμβάνονταν στον κρατικό ραδιοσταθμό, κάτι τέτοιο δεν συνέβη ποτέ με μόνη εξαίρεση τον τεχνικό βοηθό Απόστολο Κωσταντέλλη.

Πηγές
-----

* Πλέχοβα, Όλγα (2002). *Το πρώτο Ελληνικό ραδιόφωνο... και το πρώτο των Βαλκανίων*. Εκδόσεις Μπαρμπουνάκης. ISBN 960-267-107-6.
* Κίσκιλας, Παναγιώτης (2003). *Μέρες ραδιοφωνίας*. Αυτοέκδοση. ISBN 978-960-93-6151-4.
* Αδαμίδης, Αργύρης (2008). *Το Ραδιόφωνο του Χθες*. ΑΤΕΙ Θεσσαλονίκης. ISBN 978-960-287-100-3.
* Όλγα Τσαντσάνογλου, εγγονή του υποφαινόμενου

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ελλάδα
 |

 |
Ο **Παναγιώτης Μολακίδης** (Βαλτοτόπι Κιλκίς, 29 Αυγούστου 1963 - 24 Νοεμβρίου 2014) ήταν Έλληνας διεθνής ποδοσφαιριστής, που αγωνιζόταν στη θέση του τερματοφύλακα και προπονητής ποδοσφαίρου.

Ποδοσφαιρική καριέρα
--------------------

Ξεκίνησε τον αθλητισμό από τον τοπικό ερασιτεχνικό σύλλογο του Αστέρα Κιλκίς, για να μεταπηδήσει γρήγορα στον Κιλκισιακό και το πρωτάθλημα της Β΄Εθνικής και αργότερα στον Πανσερραϊκό. Από το 1988 έως το 1991 ήταν παίκτης του Ολυμπιακού Πειραιά, διάστημα κατά το οποίο έφτασε στο απόγειο της καριέρας του, με τη συμμετοχή στα τελικά του ευρωπαϊκού πρωταθλήματος Ελπίδων του 1988 και την κατάκτηση της δεύτερης θέσης, ύστερα από διπλούς αγώνες με τη Γαλλία (0-0 εντός, ήττα με 3-0 εκτός έδρας). Είχε αποκτήσει, με τις εμφανίσεις του τότε, το παρωνύμιο "Νέος Σαργκάνης".

Προπονητική καριέρα
-------------------

Μετά το πέρας της αγωνιστικής του σταδιοδρομίας απασχολήθηκε ως προπονητής τερματοφυλάκων σε τμήματα υποδομών των εθνικών ομάδων, ενώ βρέθηκε για ένα διάστημα και στην τεχνική ηγεσία της εθνικής Παίδων. Προηγούμενα είχε προπονήσει διάφορες ομάδες, μεταξύ των οποίων και την Α.Ε. Πολυκάστρου.

Απεβίωσε πριν συμπληρώσει τα 50 του χρόνια, "νικημένος" από τον καρκίνο.

Παραπομπές
----------

1. ↑  "Έφυγε"ο Μολακίδης
2. ↑  Η χαμένη γενιά του '88 και η κερδισμένη του '98, www.kathimerini.gr
3. ↑  contra.gr
4. ↑  Έφυγε από τη ζωή ο Μολακίδης, www.gazzetta.gr,

Πηγές
-----

* Διεθνής αθλητική ιστοσελίδα για το ποδόσφαιρο

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδας U21 - Ευρωπαϊκό πρωτάθλημα ποδοσφαίρου Ελπίδων 1988** |
| --- |
|  |
|  | 
**1** Μολακίδης  · **2** Παχατουρίδης  · **3** Νεντίδης  · **4** Βακαλόπουλος  · **5** Κούτουλας  · **6** Παπαδόπουλος  · **7** Μπορμπόκης  · **8** Μαυρομμάτης  · **9** Καρασαββίδης  · **10** Οικονομίδης  · **11** Βαΐτσης  · **12** Χατζηνικολάου  · **13** Καπουράνης  · **14** Βολονάκης  · **15** Αλεξανδρής  · **16** Κατσιαούνης  · **17** Γεωργιάδης  · **18** Γιουκούδης  · **19** Δρακόπουλος  · **20** Νιόπλιας  · **21** Βουκελάτος  · **22** Κουρκούνας  · **23** Μουστακίδης  · **24** Σαββίδης  · **25** Σοφιανόπουλος **C** Σταματιάδης |

 |
Η **Αψίδα του Φάβιου,** λατιν.: *Fornix Fabianus*, ήταν μία αρχαία ρωμαϊκή αψίδα, που βρισκόταν στο ανατολικό άκρο της Ρωμαϊκής Αγοράς.

Κτίστηκε το 121 π.Χ. από τον Κόιντο Φάβιο Μάξιμο Αλλοβρογικό για να εορτάσει τη νίκη του επί των Aλλοβρογών και ήταν η πρώτη αψίδα θριάμβου, που κτίστηκε εντός ή δίπλα στην Αγορά (Forum).  Θεωρούμενο από τους Ρωμαίους ως ένα από τα όρια της Ρωμαϊκής Αγοράς, διέσχιζε την *Iερά Οδό (Via Sacra)* και βρισκόταν μεταξύ τού Οίκου των Εστιάδων και της *Βασιλικής Οικίας* (Regia), πιθανότατα στο δυτικό άκρο της Bασιλικής Οικίας.   Η αψίδα ήταν πιθανότατα κατασκευασμένη από τόφφο και επιστρωμένη με τραβερτίνη και στολισμένη με αγάλματα τού Κόιντου Φάβιου και της οικογένειάς του.

Η αψίδα αναστηλώθηκε από τον εγγονό τού Φάβιου το 57 π.Χ. Η μοίρα της μετά είναι αβέβαιη. Λόγω της θέσης της, καθώς αυτό το τμήμα της αγοράς λεηλατήθηκε επανειλημμένα για οικοδομικά υλικά ανά τους αιώνες, δεν έχει παραμείνει τίποτε από την αψίδα. Αν και επιγραφές από την Αψίδα τού Φάβιου αποκαλύφθηκαν το 1540 και το 1543, έχουν επίσης χαθεί.

Βιβλιογραφικές αναφορές
-----------------------

1. 1 2 3  Richardson, Lawrence, Jr. (1992). *A New Topographical Dictionary of Ancient Rome*. Baltimore: Johns Hopkins University Press. σελ. 154. ISBN 0-8018-4300-6.
2. ↑  Höcker, Christoph (Kissing). (2006) "Fornix" *Brills New Pauly.* Retrieved from .
Ο **Μανουέλ Ζοζέ Λουίς Μπουκουάνε** (πορτογαλικά: *Manuel José Luís Bucuane*, γεννήθηκε 16 Αυγούστου 1973), γνωστός διεθνώς και ως **Τίκο-Τίκο**, είναι πρώην ποδοσφαιριστής από τη Μοζαμβίκη που αγωνιζόταν ως επιθετικός. Είναι κάτοχος του ρεκόρ διεθνών συμμετοχών και τερμάτων της Μοζαμβίκη με 94 αγώνες και 30 γκολ. Θεωρείται ως ο κορυφαίος ποδοσφαιριστής στην ιστορία της χώρας του.

Καριέρα
-------

Ξεκίνησε την καριέρα του στη χώρα του και στη συνέχεια μεταγράφηκε στην Πορτογαλία, όπου υπέγραψε συμβόλαιο με την Σπόρτινγκ Λισαβόνας εκτός μεταγραφικής περιόδου και τελικά δεν αγωνίστηκε, επέστρεψε στη χώρα του και στη συνέχεια έπαιξε στην Εστρέλα ντα Αμαδόρα για μία σεζόν. Ένα σύντομο πέρασμα από τις Ηνωμένες Πολιτείες δεν σταμάτησε το δρόμο του προς τη Νότια Αφρική, όπου αγωνίστηκε στο μεγαλύτερο τμήμα της καριέρας του και κέρδισε και τον μοναδικό τίτλο του, το Κύπελλο της σεζόν 2004–05 με την Σούπερσπορ Γιουνάιτεντ. Ήταν ο ξένος ποδοσφαιριστής με τα περισσότερα γκολ στην πρώτη κατηγορία του πρωταθλήματος με 106 σε 276 αγώνες.

Με την εθνική ομάδα της χώρας του έκανε το ντεμπούτο του στις 16 Αυγούστου 1992 (την ημέρα των 19ων γενεθλίων του) με αντίπαλο το Ζαΐρ και στην επόμενο αγώνα σημείωσε το πρώτο του γκολ απέναντι στο  Λεσότο. Συμμετείχε ως αρχηγός της εθνικής σε τρεις διοργανώσεις του Κυπέλλου Εθνών Αφρικής. Μετά την αποχώρησή του από την ενεργό δράση εστίασε το ενδιαφέρον του στην ενδυνάμωση ανερχόμενων προπονητών και ποδοσφαιριστών μέσω δύο ακαδημιών ποδοσφαίρου που διευθύνει στη Μοζαμβίκη, ενώ δραστηριοποιήθηκε και σε προγράμματα βελτίωσης των συνθηκών διαβίωσης των παιδιών.

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. 1 2  «Manuel José Luís Bucuane "Tico-Tico" - Goals in International Matches». Ανακτήθηκε στις 22 Ιανουαρίου 2022.
2. 1 2  «Tico-Tico to quit after Angola». Ανακτήθηκε στις 22 Ιανουαρίου 2022.
3. ↑  «Where does Ronaldo rank against Africa's all-time top scorers?». Ανακτήθηκε στις 8 Φεβρουαρίου 2022.
4. ↑  «Tico-Tico Bucuane». Ανακτήθηκε στις 22 Ιανουαρίου 2022.
5. 1 2  «MOZAMBICAN TICO-TICO'S ROAD TO AFRICAN LEGEND». Αρχειοθετήθηκε από το πρωτότυπο στις 22 Ιανουαρίου 2022. Ανακτήθηκε στις 22 Ιανουαρίου 2022.
6. ↑  «Best Foreign Striker - Tico-Tico». Ανακτήθηκε στις 22 Ιανουαρίου 2022.
7. ↑  «Tico Tico retires from international football». Ανακτήθηκε στις 22 Ιανουαρίου 2022.
8. ↑  «Tico Tico: "The Real Madrid Foundation adds value to the project to improve the living conditions of children in Mozambique"». Ανακτήθηκε στις 22 Ιανουαρίου 2022.
Ο **Νιάζι Κούτσι** (*Njazi Kuqi*) είναι διεθνής Φινλανδός ποδοσφαιριστής που έχει γεννηθεί στις 25 Μαρτίου 1983 στην πόλη Vučitrn στο Κοσσυφοπέδιο της πρώην Γιουγκοσλαβίας, η οποία σήμερα ανήκει στο Κόσοβο. Είναι διεθνής με την Εθνική Φινλανδίας και στις 20 Ιουνίου 2012 υπέγραψε συμβόλαιο συνεργασίας με τον Ατρόμητος για τα επόμενα δύο χρόνια και θα αγωνίζεται στο Ελληνικό πρωτάθλημα.

Καριέρα
-------

Κατά το παρελθόν έχει αγωνιστεί σε ομάδες της Φινλανδίας, Αγγλίας, Ολλανδίας, Γερμανίας και Σκωτίας, όπως: Λάχτι, Μπέρμιγχαμ Σίτι, Μπλάκπουλ Φ.Κ. Πιτέρμπορο, Χρόνινγκεν ΦΚ, Καρλ Τσάις Ιένα, Κόμπλεντς, Στιβενέιτζ, Νταντί, Τούρουν Παλοσεούρα Τούρκου, ενώ στην Ελλάδα ήρθε για λογαριασμό του Πανιωνίου, το καλοκαίρι του 2011, ενώ πλέον ανήκει στον Ατρόμητο. Ποδοσφαιριστής είναι και ο αδερφός του Shefki Kuqi με μακροχρόνια καριέρα στο αγγλικό πρωτάθλημα, ο οποίος αγωνίζεται στην Όλνταμ Αθλέτικ.

Βιογραφικό
----------

### Το ξεκίνημα

Ο Κούτσι ξεκίνησε το ποδόσφαιρο ως έφηβος στις Finnairin Palloilijat (FinnPa), Mikkelin Palloilijat και Κapa-51. Στο φινλανδικό πρωτάθλημα πρωτοέπαιξε to 2002 με τη ΦΚ Λάχτι.

### Καριέρα Αγγλία

To 2005 δοκίμασε την τύχη του στην αγγλική Μπέρμιγχαμ Σίτι, στην οποία δεν κατάφερε να βρει θέση στην πρώτη ομάδα και παραχωρήθηκε δανεικός στις Μπλάκπουλ Φ.Κ. και Πιτέρμπορο. Ωστόσο το ίδιο έτος κλήθηκε και αγωνίστηκε σε δυο αγώνες με την εθνική Φινλανδίας.

### Γερμανία και Ολλανδία

Το 2006 υπέγραψε με την ολλανδική Χρόνινγκεν ΦΚ αλλά στη μέση της σεζόν παραχωρήθηκε στη γερμανική Καρλ Τσάις Ιένα, όπου παρέμεινε δώδεκα μήνες χωρίς να καταφέρει να πάρει θέση βασικού. Τον Ιανουάριο του 2008 υπέγραψε τριετές συμβόλαιο με την Κόμπλεντζ, με την οποία έπαιξε σε 52 παιχνίδια πρωταθλήματος σκοράροντας 11 φορές στις δυόμισι σεζόν που αγωνίστηκε. Την περίοδο αυτή κλήθηκε και αγωνίστηκε ξανά στην εθνική ομάδα.

### Σκωτία

Το καλοκαίρι του 2010 δοκίμασε πάλι την τύχη του στη Βρετανία, συγκεκριμένα στη Σκωτία, αρχικά στη Στιβενέιτζ και έπειτα στην Νταντί ΦΚ αλλά ατύχησε, διότι η Νταντί αποσύρθηκε από το πρωτάθλημα λόγω χρεών.

### Επιστροφή στη Φινλανδία

Ο Κούτσι επέστρεψε στη Φινλανδία, στην Τουρούν Παλοσεούρα (TPS) Τούρκου, όπου αγωνίστηκε τη σεζόν 2011 και σε 16 αγώνες σκόραρε 7 φορές.

### Ελλάδα

Την τελευταία ημέρα των μεταγραφών του καλοκαιριού του 2011, ήρθε στην Ελλάδα και υπέγραψε διετές συμβόλαιο στον Πανιώνιο. Στην ομάδα της Νέας Σμύρνης έπαιξε σε 22 ματς και αναδείχθηκε πρώτος σκόρερ του συλλόγου τη σεζόν 2011-12, με 10 γκολ. Τον Ιούνιο του 2012, αφού έμεινε ελεύθερος, υπέγραψε συμβόλαιο με τον Ατρόμητο.

Στην Εθνική
-----------

Στην εθνική Φινλανδίας κλήθηκε για πρώτη φορά το Μάρτιο του 2005 για τα δυο φιλικά ματς που έδωσε η χώρα του στις αραβικές χώρες, με Κουβέιτ (1-0) και Σαουδική Αραβία (4-1). Σκόραρε τρεις φορές, πετυχαίνοντας το μοναδικό γκολ επί του Κουβέιτ και δύο επί της Σ. Αραβίας. Έπαιξε ξανά το 2008, όταν μπήκε ως αλλαγή σε αγώνα για την προκριματική φάση του Παγκ. Κυπέλλου.

Εξωτερικοί σύνδεσμοι
--------------------

* 
* Στατιστική ποδοσφαιριστή.
* Στατιστικά σεζόν 2011-12 Αρχειοθετήθηκε 2012-05-02 στο Wayback Machine..
H **Χάιντι Κλουμ** (Heidi Klum, 1 Ιουνίου 1973) είναι Γερμανίδα μοντέλο, τηλεοπτική προσωπικότητα, επιχειρηματίας και ηθοποιός.

Προσωπική ζωή
-------------

Από το 1997 μέχρι το 2002 υπήρξε παντρεμένη με τον στυλίστα Ρικ Πιπίνο. Το Μάρτιο του 2003, ξεκίνησε τη σχέση της με τον επιχειρηματία Φλάβιο Μπριατόρε και το Δεκέμβριο του ίδιου έτους, ανακοίνωσε την εγκυμοσύνη της, στο πρώτο τους παιδί. Σύντομα όμως, το ζευγάρι χώρισε και εκείνη ξεκίνησε τη σχέση της με τον μουσικό Σιλ. Γέννησε την κόρη της, Λένι, στις 4 Μαΐου 2004 στη Νέα Υόρκη, παρουσία του Σιλ, δηλώνοντας μάλιστα αργότερα ότι ο Μπριατόρε (βιολογικός της πατέρας) δεν εμπλέκεται καθόλου στη ζωή της και πως θεωρεί πατέρα τον Σιλ.

Κλουμ και Σιλ αρραβωνιάστηκαν το Δεκέμβριο του 2004 και παντρεύτηκαν στις 10 Μαΐου 2005 στο Μεξικό. Απέκτησαν μαζί τρία βιολογικά παιδιά: τον Χένρι Γκούντνερ Αντεμόλα Σάμουελ (γενν. 2005), τον Γιόχαν Ράιλι Φιοντόρ Τάιβο Σάμουελ (γενν. 2006) και την Λου Σουλόλα Σάμουελ (γενν. 2009). Τον Νοέμβριο του 2009, η Κλουμ άλλαξε επίσημα το όνομα της σε Χάιντι Σάμουελ ενώ τον ίδιο Δεκέμβριο, ο Σιλ υιοθέτησε και επίσημα την Λένι, δίνοντας της το επίθετο του. Στις 22 Ιανουαρίου 2012, το ζευγάρι ανακοίνωσε το χωρισμό του και δύο χρόνια αργότερα, τον Οκτώβριο του 2014, εκδόθηκε το διαζύγιο τους.

Η Κλουμ διατηρούσε σχέση με τον σωματοφύλακα της, Μάρτιν Κίρστεν, από το 2012 ως το 2014 ενώ έπειτα, για τρία χρόνια (2014-2017) έκανε σχέση με τον καλλιτέχνη Βίτο Σνάμπελ. 

Τον Μάρτιο του 2018, ξεκίνησε τη σχέση της με το μουσικό των Tokio Hotel, Τομ Κάουλιτς, και στις 24 Δεκεμβρίου 2018 αρραβωνιάστηκαν.

Παραπομπές
----------

1. ↑  (Αγγλικά) *The Fashion Model Directory (FMD)*. heidi\_klum. Ανακτήθηκε στις 4  Απριλίου 2022.
2. ↑  Ανακτήθηκε στις 14  Ιουνίου 2019.
3. ↑  Ανακτήθηκε στις 11  Δεκεμβρίου 2020.
4. ↑  people.com/style/heidi-klum-tom-kaulitz-married/.
5. ↑  www.gala.de/stars/news/heidi-klum--seltenes-liebes-interview-ueber-vito-schnabel-20948854.html. Ανακτήθηκε στις 19  Δεκεμβρίου 2020.
6. ↑  people.com/style/heidi-klums-daughter-leni-klum-celebrates-her-vogue-germany-cover/.
7. ↑  www.carnegie.org/awards/great-immigrants/2009-great-immigrants/.
8. ↑  «Heidi Klum Is Engaged to Tom Kaulitz After Nearly a Year of Dating: 'She's So in Love,' Says Source». *PEOPLE.com* (στα Αγγλικά). Ανακτήθηκε στις 27 Μαρτίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85619301
* LCCN: n2004091450
* ISNI: 0000 0000 7872 1263
* GND: 129797219
* SUDOC: 091574897
* BNF: cb161677648 (data)
* MusicBrainz: 93e1e8ed-db71-4f33-a5e0-3e3a18752133
* NKC: xx0050030

 |

 |
Στην ελληνική μυθολογία με το όνομα **Τηλέπυλος** αναφέρεται στην *Οδύσσεια* (κ 82, ψ 318) η πόλη ή η χώρα των Λαιστρυγόνων (*«λαιστρυγονίη»*). Το όνομα, από το *τηλε-* = μακριά και το *πύλη*, έχει ίσως σύμφωνα με κάποιους συγγραφείς την έννοια του «ευρύπυλος, μεγαλόπυλος», ή και «μακρόπυλος» (Ευστάθιος: *«ου τω διαστήματι απ' αλλήλων, αλλά τω πλάτει των πυλών ή τω μήκει»*). Κατά τη γνώμη των μεταγενέστερων αρχαίων Ελλήνων (π.χ. Θουκυδίδης, 6.2) η Τηλέπυλος βρισκόταν στη Σικελία, ενώ οι Ρωμαίοι πίστευαν ότι βρισκόταν στην κυρίως Ιταλία, στις Φορμίες (τη σημερινή Mola di Gaeta).

Η Τηλέπυλος ήταν παραθαλάσσιος τόπος και λιμάνι, στα οποία κυριαρχούσε επιβλητικό το απόκρημνο κάστρο του Λάμου (*«αιπύ πτολίεθρον»*):

  

«... και φτάσαμε την έβδομη στ' ορθοχτισμένο κάστρο / του Λάμου, στην Τηλέπυλο, τη γη των Λαιστρυγόνων ... / ... Σαν ήρθαμε στο ξακουστό λιμάνι, που τριγύρω / το κλειούσαν βράχοι απότομοι κι από τα δυο τα μέρη, / κι έβγαιναν άκρες πεταχτές, αγνάντια η μια στην άλλη / στη θάλασσα, κι ήταν στενό του λιμανιού το στόμα / εκεί τ' αψηλοκέφαλα τ' αράξαμε καράβια ... / ... γιατί ποτέ δε φούσκωνε το κύμα στο λιμάνι ...» 

 (*Οδύσσεια*, μετάφρ. Ζ. Σίδερη, κ 81-82, 87-91, 93)

Πηγές
-----

* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
* *Ομήρου Οδύσσεια*, αρχαίον κείμενον - έμμετρος μετάφρασις Ζησίμου Σίδερη, εκδ. οίκος Ιωάννου & Π. Ζαχαροπούλου, Αθήναι 1939
Ο **Γιώργος Σαραντόπουλος** (1945, Πάτρα - 25 Νοεμβρίου 2016, Πάτρα) ήταν Έλληνας αθλητής και ποδοσφαιριστής που αγωνιζόταν ως τερματοφύλακας.

Βιογραφικό
----------

### Πρώτα χρόνια

Γεννήθηκε το 1945 στην Πάτρα. Μικρός υπήρξε μπασκετμπολίστας και πολίστας και ήταν μέλος της Ολυμπιάδος Πατρών και του ΝΟΠ αντίστοιχα, όπου είχε πολύ καλή παρουσία. Μάλιστα με την ομάδα του ΝΟΠ υπήρξε πρωταθλητής εφήβων Ελλάδας στο πόλο.

### Ποδοσφαιρική πορεία

Ξεκίνησε το ποδόσφαιρο το 1962 από την ομάδα νέων της Παναχαϊκής και εντάχθηκε στην πρώτη ομάδα την περίοδο 1965-66. 

Αγωνίστηκε επί πέντε συναπτά έτη με την φανέλα των κοκκινόμαυρων. Την περίοδο 1968-69 κατέφερε να κερδίσει με την ομάδα της Παναχαϊκής την μεγάλη άνοδο στην πρώτη κατηγορία (Α' Εθνική). 

Την περίοδο 1970-71 ο Σαραντόπουλος αγωνίστηκε στον Παναιγιάλειο. 

### Μετά το ποδόσφαιρο & προσωπική ζωή

Ο Σαραντόπουλος κατοικούσε και εργαζόταν στην Πάτρα. Τον Νοέμβριο του 2003 αποτέλεσε για μικρό διάστημα πρόεδρο της Ερασιτεχνικής Παναχαϊκής.

Ήταν παντρεμένος με τη Βιβή Σωτηροπούλου με την οποία απέκτησαν τρία αγόρια, τον Τάκη, τον Χρήστο και τον Κωνσταντίνο.

Απεβίωσε στις 25 Νοεμβρίου του 2016 σε ηλικία 71 ετών. Η κηδεία του πραγματοποιήθηκε στον Ιερό Ναό Αγίου Ανδρέου Πατρών και η ταφή έγινε στο Κοιμητήριο Παναγίας Αλεξιώτισσας.

Παραπομπές
----------

Εξωτερικοί σύνδεσμοι
--------------------

* Nortenospatras.gr : Γιώργος Σαραντόπουλος (1945-2016).
* Pgeole.gr : «Τα δίχτυα μας φυλάει... ο Σαραντόπουλος».